Devi Chowdhirani | Pre Production |দেবী চৌধুরাণীর প্রস্তুতি তুঙ্গে

কলকাতা : পরিচালক শুভ্রজিৎ মিত্র পরিকল্পনা করেছেন যে উনি দেবী চৌধুরাণী তৈরী করবেন। তারপরেই প্রোডাক্শনের কাজ চলছে। উনি সবার আগে ছবির পোস্টার তৈরী করে ফেলেছেন আর সেটা প্রিন্ট করে এক্কেবারে সোজা কান চলচিত্র উৎসবের উঠোনে। ওখানেই পোস্টার মুক্তি পেলো, ছবির কাজ পরে হবে. এবং ডিজিটাল মিডিয়াযা ঘোষণা করে দিলেন যে পরের বছর গোটা টীম নিয়ে তিনি আসছেন কানে।  একেই বলে প্রচার। সাবাশ শুভ্রজিৎ।

এদিকে দেবী চৌধুরাণী নিয়ে দফায় দফায় বৈঠক চলছে পরিচালক শুভ্রোজিৎ মিত্র, অভিনেতা প্রসেনজিৎ চট্টোপাধ্যায় ও ছবির অ্যাকশন ডিরেক্টর শ্যাম কৌশলের মধ্যে। শোনা যাচ্ছে, জোরকদমে ছবির প্রস্তুতি চলছে।

ওয়েব সিরিজের কাজে হামেশাই মুম্বই যাওয়া আসা করছেন প্রসেনজিৎ চট্টোপাধ্যায়। এরই মধ্যে দেবী চৌধুরাণীর জন্য বৈঠক সারছেন অভিনেতা। শোনা যাচ্ছে, ছবির শ্যুটিং শুরু হতে এখনো বিস্তর সময় রয়েছে। বিশাল ক্যানভাসে এই গল্পে পর্দায় ফুটিয়ে তুলতে বিরাট তোড়জোড় প্রয়োজন। জোরকদমে চলছে সেই আলোচনা।

পরিচালকের কথায়, “ইতিহাসভিত্তিক এমন ঢাল-তলোয়ার নিয়ে যুদ্ধের দৃশ্য বাংলার পর্দায় নিখুঁতভাবে ফুটিয়ে তোলার জন্য দীর্ঘ ভাবনা, প্রস্তুতির প্রয়োজন তো বটেই। প্রত্যেক অভিনেতাকে এই ছবির জন্য বিশেষ প্রস্তুতি নিতে হবে।  আমাদের স্টোরি বোর্ডিংয়ের কাজের সঙ্গে যুক্ত রয়েছেন ‘পাঠান’ বা ‘পোনিয়িন সেলভান’-এর মতো ছবির সঙ্গে যুক্ত শিল্পীরা। এছাড়াও ছবির অ্যাকশন পরিচালকের কাজ করেছেন শ্যামজী। ওনার অভিজ্ঞতাও আমাদের ভীষণ কাজে লাগছে।” জানা গেছে, ছবিতে দেখা যাবে শ্রাবন্তী চট্টোপাধ্যায়, অর্জুন চক্রবর্তী, দর্শনা বণিক ও বিবৃতি চট্টোপাধ্যায়কে। পুরুলিয়া ও বোলপুরের বিভিন্ন জায়গায় এই ছবির শ্যুটিং হওয়ার কথা। ছবির প্রি প্রোডাকশনের কাজ এখনও চলছে। ছবির চরিত্রদের ভালোভাবে ফুটিয়ে তোলার জন্য প্রত্যেক শিল্পীকে বিশেষ প্রশিক্ষণের ব্যবস্থা করানো হবে।